2007-es sakkvilágbajnokság
A 2007-es sakkvilágbajnokság versenysorozata a kvalifikációs versenynek számító kontinentális zónaversenyekből, a világkupaversenyből, a világbajnokjelöltek párosmérkőzéses rendszerű egyenes kieséses versenyéből, valamint a nyolc legjobb versenyző részvételével zajló világbajnoki döntőből állt. A versenysorozat végén a világbajnoki címet az indiai Visuvanátan Ánand szerezte meg.